## Les Arts dedica la sala d’assajos del Cor de la Generalitat Valenciana a Francisco Perales

*** Les Arts reconeix així la gran labor del mestre Perales en els seus 36 anys al capdavant del Cor de la Generalitat Valenciana**

El Palau de les Arts Reina Sofia ha anunciat que la sala d’assajos del Cor de la Generalitat en l’edifici dissenyat per Santiago Calatrava portarà el nom de Francisco Perales, segons l’acord aprovat per la Comissió Executiva de la Fundació.

El mateix Francisco Perales ha sigut l’encarregat de descobrir el nou nom de la sala, en un acte que ha comptat amb la presència del conseller d’Educació, Cultura, Universitats i Ocupació, José Antonio Rovira; el president del Patronat de Les Arts, Pablo Font de Mora; el director general de Les Arts, Jorge Culla; el director artístic, Jesús Iglesias Noriega, i el director general de l’Institut Valencià de Cultura, Álvaro López-Jamar.

Les Arts reconeix així la gran labor del mestre Perales en els seus 36 anys al capdavant del Cor de la Generalitat Valenciana. Des de la seua primera temporada en 2006, la formació coral i l’Orquestra de la Comunitat Valenciana conformen els cossos estables del teatre d’òpera valencià sobre els quals Les Arts s’ha consolidat com un referent d’excel·lència en el panorama internacional.

Fecha: 04/12/2024